اینگیلیس و روس طرفدار‌لار یئنه بیر-بیرینه گیردی.
2016  اوروپا فوتبال شامپیونلوغوندا مارسیلیادا اینگیلتره و روسیا آراسیندا اوینانا‌جاق اویون اوّلی آشیری مشروب آلان ایکی تیم طرفدارلاری آراسیندا یئنه ساواش چیخدی.
مارسیلیانین توریستیک اسکی لیمان بؤلگه‌سینده چیخان ساواشدا، 2-سی آغیر 6 نفر یارالانیب. آغیر یارا‌لانان روس وطنداشی‌نین سکته ائتدیغی و یاشام موباریزه‌سی وئردیگی بیلدیریلدی. دیگر آغیر یارا‌لی اینگیلیس طرفداری‌نین وضعیتی‌نین ده جدی‌لیگینی قورودوغو ایفاده ائدیلدی.
سایلاری 500و اولان طرفدارلاری آییرماق اوچون فشارلی سو و گؤزیاشاردیجی گاز ایستیفاده ائتمک مجبوریتینده قالان پولیس، ساواشا قاریشان 6 نفری سورغولاماق اوچون نظارته آلدی.
شهرده اوّلکی گون ده روس و اینگیلیس طرفدارلار آراسیندا چیخان ساواشی پولیس چتین‌لیکله آییرمیش و 9 نفری سورغولامیشدی.
فرانسا ایدمان ناظیری پاتریک کنر، اینگیلتره-روسیا اویونونو، دوره‌نین ان ریسک‌لی بئش موسابیقه‌سینده بیری اولا‌راق گؤردوک‌لرینی بیلدیرمیشدی.
